**Կոնստանտինոս Արգիրոս** (հուն.` Κωνσταντίνος Αργυρός, մայիսի 21, 1986թ. Աթենք, Հունաստան*)* հույն երգիչ։

Կենսագրություն
--------------

Կոնստանտինոս Արգիրոսը ծնվել է 1986 թվականի մայիսի 21-ին Աթենքում, հայրը՝ Վասիլիսը ֆիզիկայի պրոֆեսոր է եղել, մայրը՝ Ֆորինին՝ բժիշկ։ Կոնստանտինոսը ընտանիքի երեք երեխաներից մեկն է, ունի եղբայր ու քույր։ Նրանք այն առաջին եռյակն են, որ Հունաստանում ծնվել է արտամարմնային բեղմնավորման օգնությամբ։ 5 տարեկան հասակում կատարել է երաժշտական իր առաջին քայլերը. սովորել է դաշնամուր, կիթառ և այլ երաժշտական գործիքներ նվագել։ Դեռահասության տարիներին ընկերների հետ ստեղծել է «Blues Brothers» անսամբլը, որտեղ Կոստանտինոսը երգում ու դաշնամուր էր նվագում։

Միջնակարգ դպրոցն ավարտելուց հետո մասնակցել է ANT1 հեռուստատեսության Fame Story 3 շոուին, ինչը նրա պրոֆեսիոնալ երգչի կարիերայի սկիզբ հանդիսացավ։ Շուտով նա Սալոնիկում ելույթ է ունենում «FIX» ակումբում, իսկ հետո համերգներ է տալիս Հունաստանում և արտասահմանում։ 2005 թվականի ձմռանը Արգիրոսը Աթենքում հանդես է գալիս Աննա Վիսսիի հետ «Βotaniko» ակումբում։ 2006-2007 թվականների ձմռանը բեմերից մեկում երգում է Նիկոս Կուրկուլիսի և Քելլի Կելեկիդուի հետ։ 2007 թվականի ձմռանը Սալոնիկում «Ρόδον» ակումբում ելույթ է ունենում Յորգոս Յանիասի հետ։

2008 թվականի հունիսին թողարկել է իր առաջին «Όλα θα αλλάξουν» ալբոմը Sony BMG-ի թույլտվությամբ։ 2009 թվականի ապրիլի 23-ից 2010 թվականի մայիսը «Κέντρο Αθηνών»-ում հանդես է եկել Նիկոս Վերտիսի հետ։ 2010 թվականի մայիսի սկզբին Universal Music լիցենզիայի տոկ թողարկել է իր առաջին «Ερωτευμένος και τρελός» երգը։ 2010 թվականի ամռանը Կոնստանտինոս Արգիրոսը համագործակցում է Պանոս Կալիդիսի և Խրիստինա Կոլեցայի հետ։ 2010 թվականի հոկտեմբերի սկզբին լույս է տեսել նոր «Είσαι οτι να ναι» երգը։ 2010 թվականի հոկտեմբերից մինչև 2011 թվականի ապրիլը ելույթ է ունեցել Յանիս Պլուտարխոսի և Ամարիլիսի հետ *COSMOStage*-ում և 2011 թվականի մայիսի 20-ից՝ Սալոնիկում Politia Live Clubbing ակումբում։

2011-2012 թվականների հոկտեմբերից ապրիլ ամիսներին Կոնստանտինոս Արգիրոսը հանդես է գալիս Պանոս Կալիդիսի և Ստելա Կալիի հետ *VOX*-ում։ 2012-2013 թվականների ձմռանը Արգիրոսը ելույթ է ունենում Նինոյի և Անջելա Դիմիտրիուի հետ Աթենքում *REX* ակումբում։

2012 թվականի հոկտեմբերին նոր ալբոմի թողարկման շեմին Universal Music-ը թողարկում է երգչի «Ποτέ ξανά» սինգլը (երաժշտությունը ըստ Տեոֆանուսի, բառերը՝ Նատալի Հերմանի)։ «Παιδί Γενναίο» ալբոմը լույս է տեսել 2012 թվականի նոյեմբերին։ 2012 թվականի նոյեմբերի 27-ին տեղի է ունեցել ալբոմի պաշտոնական ներկայացումը։ «Παιδί γενναίο» ալբոմի բոլոր երգերը գրվել են կոմպոզիտոր Գեորգիոս Տեոֆանուսի կողմից։

Ձայնասկավառակներ
----------------

* 2008 թվական - Όλα θα αλλάξουν (մաքսի-սինգլ)
* 2011 թվական - Μάλλον κάτι ξέρω
* 2011 թվական - Αντίο λέμε (սինգլ)
* 2012 թվական - Παιδί γενναίο
* 2014 թվական - Δεύτερη φορά
* 2016 թվական - Όσα νιώθω (Χρυσό)
* 2018 թվական - Το κάτι παραπάνω (Πλατινένιο)

Ծանոթագրություններ
------------------

1. ↑  «Κωνσταντίνος Αργυρός: μιλά για τις σχέσεις του». Արխիվացված է օրիգինալից 2012 թ․ հունիսի 13-ին. Վերցված է 2013 թ․ փետրվարի 16-ին.
2. ↑  Γνωστός τραγουδιστής το ένα από τα πρώτα τρίδυμα που γεννήθηκαν με εξωσωματική στην Ελλάδα!
3. ↑  Ο Γιάννης Πλούταρχος στο COSMOStage
4. ↑  «Εντυπωσιακή πρεμιέρα για Πάνο Καλίδη, Κωνσταντίνο Αργυρό και Στέλλα Καλλή στο VOX». Արխիվացված է օրիգինալից 2012 թ․ հուլիսի 3-ին. Վերցված է 2013 թ․ փետրվարի 16-ին.
5. ↑  «Ο Νίνο με τον Κωνσταντίνο Αργυρό και την Άντζελα Δημητρίου στο REX». Արխիվացված է օրիգինալից 2013 թ․ հունվարի 3-ին. Վերցված է 2020 թ․ սեպտեմբերի 9-ին.
6. ↑  «Κωνσταντίνος Αργυρός — «Ποτέ ξανά» (Νέο Single) Πηγή: www.ogdoo.gr». Արխիվացված է օրիգինալից 2014 թ․ մարտի 27-ին. Վերցված է 2013 թ․ փետրվարի 16-ին.
7. ↑  Κωνσταντίνος Αργυρός: «Ποτέ ξανά» ολοκαίνουριο τραγούδι + ΣΤΙΧΟΙ
8. ↑  Αργυρός Κωνσταντίνος — Παιδί Γενναίο Archived 2012-12-01 at the Wayback Machine.
9. ↑  Αργυρός Κωνσταντίνος — Παρουσίαση Δίσκου Archived 2013-01-01 at the Wayback Machine.
10. ↑  Ο Κωνσταντίνος Αργυρός στο Studio με τον Γιώργο Θεοφάνους

Արտաքին հղումներ
----------------

* Կենսագրություն(հուն.)
* Երգչի պաշտոնական էջը Universal Music Greece կայքում(հուն.)
* Konstantinos Argiros Archived 2013-02-01 at the Wayback Machine. Mygreek.fm Archived 2013-02-15 at the Wayback Machine. կայքում(հուն.)

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Spotify · Յանդեքս երաժշտություն |
|  |
| Թեմատիկ կայքեր | Discogs · MusicBrainz |

 |